
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU


R E P U B L I K A  H R V A T S K A

R J E Š E N J E


	Trgovački sud u Zadru, Stalna služba u Šibeniku, po stečajnom sucu Terezija Goreta, u postupku povodom zahtjeva FINA-e za provedbu skraćenog stečajnog postupka, a povodom prijedloga vjerovnika Republike Hrvatske, Ministarstva financija, Porezne uprave, Područni ured Dalmacija, zastupane po ŽDO Šibenik, Građansko upravni odjel, za otvaranje redovnog stečajnog postupka nad dužnikom Baxmar d.o.o.  iz Knina, Petra Preradovića 13, OIB: 89472932898, dana 12. Svibnja 2016. godine


r i j e š i o  j e

	
1.	Obustavlja se skraćeni stečajni postupak nad dužnikom Baxmar d.o.o.  iz Knina, Petra Preradovića 13, OIB: 89472932898.

2.	Po pravomoćnosti ovoga rješenja postupak će se nastaviti uz odgovarajuću primjenu općih odredbi redovnog stečajnog postupka.

Obrazloženje

	
U postupku, povodom zahtjeva FINA-e za provedbu skraćenoga stečajnog postupka, sud je temeljem odredbe čl. 430. Stečajnog zakona objavio oglas kojim je pozvao vjerovnike najkasnije u roku od 45 dana od objave oglasa na mrežnoj stanici e – oglasna ploča sudova, predložiti otvaranje stečajnog postupka, uz obavijest o ukupnom iznosu evidentiranog duga dužnika, a zakonski zastupnik je pozvan u roku od 15 dana podnijeti sudu javnobilježnički ovjerovljeni prokazni popis imovine i obveza na propisanom obrascu, uz upozorenje da će sud po službenoj dužnosti donijeti rješenje o otvaranju i zaključenju skraćenog stečajnog postupka ukoliko zakonski zastupnik i zainteresirani vjerovnici ne postupe po navedenom u ostavljenom roku.

	Oglas navedenog sadržaja objavljen je na mrežnoj stanici e – oglasna ploča sudova dana 11. siječnja 2016. godine.

	Obzirom da je u ostavljenom roku vjerovnik, RH Ministarstvo financija, podnio prijedlog za otvaranje redovnog stečajnog postupka nad dužnikom, te uz prijedlog dostavio 

dokaz o postojanju imovine i stečajnog razloga, to je valjalo odlučiti kao u izreci ovog rješenja na temelju odredbe čl. 433. Stečajnog zakona (NN br. 71/15, u daljnjem tekstu: SZ).

U Šibeniku, 12. svibnja 2016. godine



STEČAJNI SUDAC

Terezija Goreta




POUKA O PRAVNOM LIJEKU:

	Protiv ovog rješenja može se izjaviti žalba u roku od 8 dana od dana dostave rješenja, a dostava se smatra obavljenom istekom osmog dana od dana objave pismena na mrežnoj stanici e – oglasna ploča suda.

Dn-a:

1. FINA
1. dužniku
1. ŽDO Šibenik
1. e – oglasna ploča

